میر قاسم علی

میر قاسم علی (31 دسمبر، 1952ء – 3 ستمبر، 2016ء) جماعت اسلامی بنگلہ دیش سے وابستہ سیاست دان، اسلامی بینک بنگلا دیش لمیٹڈ کے سابق ڈائریکٹر اور ڈیگنٹا میڈیا کارپوریشن کے چیئرمین تھے۔ ڈیگنٹا میڈیا کارپوریشن ڈیگنٹا ٹی وی کا مالک ادارہ ہے۔ میر قاسم علی نے ابن سینا وقف کی بنیاد رکھی، نیز رابطہ عالم اسلامی کے قیام میں بھی ان کا کلیدی کردار تھا۔ انھیں بنگلہ دیش کی اسلام پسند سیاسی جماعت جماعت اسلامی کا امیر ترین سیاست دان سمجھا جاتا تھا۔ سنہ 1971ء میں بنگلہ دیش کی جنگ آزادی کے دوران میں قتل، آتش زنی اور دیگر الزامات کی بنا پر 2 نومبر، 2014ء کو انہیں موت کی سزا سنائی گئی۔ جس پر 3 ستمبر، 2016ء کو عمل درآمد ہوا، اور ضلع غازی پور کے قاسم پور مرکزی جیل میں انہیں پھانسی دی گئی۔ انھوں نے بنگلہ دیشی صدر سے معافی کی درخواست کرنے سے صاف انکار کر دیا تھا۔

سوانح 
میر قاسم علی، میر طیب علی اور رابعہ بیگم کے ہاں 31 دسمبر 1952ء، کو پیدا ہوئے۔ انہوں نے 1967ء میں اسلامی چاترا سینگھم میں شمولیت اختیار کی اس وقت وہ چٹاگانگ کالجیٹ اسکول میں زیر تعلیم تھے۔

حوالہ جات 

1952ء کی پیدائشیں
2016ء کی وفیات
بنگلہ دیش سے سزائے موت بذریعہ پھانسی پانے والے
بنگلہ دیش سے سزائے موت یافتہ شخصیات
بنگلہ دیشی سزائے موت یافتہ قیدی
بنگلہ دیشی سیاست دان
جماعت اسلامی بنگلہ دیش کے سیاست دان
سزائے موت یافتہ بنگلہ دیشی شخصیات